Kioloida mentokrekso

La Kioloida mentokrekso (Mentocrex kioloides), Madagaskara arbarralo, aŭ Kioloida ralo, estas specio de birdoj en la familio Sarothruridae. Ĝi estas endemia de arbaroj, ofta en malsekaj areoj, en norda kaj orienta Madagaskaro. La Madagaskara arbarralo estas sekretema kaj timida specio, ofte montranta fuĝeman konduton, ekzemple forkurante el minimuma ĝenado. Tio kontribuis al manko de studoj pri tiu specio; pro tio ĝi estas ne bone konata specio.

Tiu specio havas brunecajn verton kaj nukon, pli ruĝecbrunan bruston kun blanka gorĝo, kaj grizecan ĉirkaŭokulan areon. La nigraj flugiloj estas markitaj de strioj da blanaj punktoj, kaj la vosto estas ruĝecbrunaj. 

Tiu specio estis iam metita en la genron Canirallus kun la Cingiralo kaj la Okula kaniralo. Molekula genetika studo publikigita en 2019 trovis, ke la Kaniralo ne estas proksime rilata al la arbarraloj. Tiuj arbarraloj estis tial translokigitaj al revivigita genro Mentocrex.

Referencoj

Kategorio:Raledoj